Nafarroako Parlamentuko Mahaiak, 2020ko otsailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón andreak aurkeztutako galdera, anbulantzien zerbitzua hobetze aldera Osasun Departamentuak garatzea aurreikusi dituen jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 17an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Agerikoa da Nafarroan anbulantzia-zerbitzuak egoera prekarioa eta jasanezina bizi duela aspalditik, zeinak SSG enpresako langileei nahiz zerbitzuaren erabiltzaileei eragiten baitie; bereziki, Zaraitzun, Zangozan eta Erriberan.

Erabiltzaileek kexak eta salaketak aurkeztu dituztela jakin dugu, anbulantziak aldiro matxuratzen direlako, zenbaitetan ez delako erreserbako ibilgailurik egon edo langile behar bezala kualifikaturik gabe egin izan direlako ospitalearteko joan-etorriak probak egiteko, baita gaixoak ingresatzeko ere.

Nafarroako Gobernuko Osasun Departamentuak zer eginen du anbulantzien egungo zerbitzu txarra hobetzeko eta zer ezarpen-egutegi darabil gogoan?

Iruñean, 2020ko otsailaren 13an

Foru parlamentaria: Marisa De Simón Caballero